شه‌فه‌ق نيوز/ وه‌ڕيه‌وبه‌رايه‌تى هاتوچوو له‌ هه‌ولێر پايته‌خت هه‌رێم كوردستان، ئاشكراى ئه‌وه‌ كرد ده‌سكرده‌سه‌ جيوه‌جيكردن ئاڵشتكارى له‌ موڵه‌ت رانين سه‌ياره‌يل تايبه‌ت ئه‌را موڵه‌ت سه‌ياره‌يل كرايه‌(تاكسى).
له‌ى باوه‌ته‌و، فازڵ حاجى قسه‌كه‌ر وه‌ناو وه‌ڕيه‌وبه‌رايه‌تيه‌گه‌ له‌ لێدوانيگ ته‌له‌فزيۆن وت: له‌ 17ى شووبات ئى مانگه‌ بايه‌سه‌ له‌بان شوفێره‌يل سه‌ياره‌ى تاكسى موڵه‌ته‌يليان ئاڵشت بكه‌ن ئه‌را موڵه‌ت رانين سه‌ياره‌يل كرايه‌(تاكسى) وباس له‌وه‌يش ئه‌كريه‌ێد فۆرم تايبه‌ت دريه‌ێده‌ قه‌ى سه‌ياره‌يليان.
حاجى هه‌ميش وت: ئه‌و شوفێره‌ فۆرم تايبه‌ت وه‌پيان نادريه‌ێد تاوه‌ختيگ ئاڵشت موڵه‌ته‌يليان ئه‌كه‌ن ئه‌را موڵه‌ت رانين سه‌ياره‌يل تاكسى و ئاماژه‌ وه‌يه‌يش كرد بڕياره‌گه‌ گشتگيره‌ و بايه‌سه‌ له‌بان گشت شوفێره‌يل پابه‌ند بوون وه‌پيه‌و.
